මේ සඳහා ජාතියේ මූලික ශක්‍යතාවන් මත පදනම් වූ සංවර්ධන න්‍යාය පත්‍රයක් අවශ්‍ය බව ද ආචාර්ය කලාම් මහතා පෙන්වා දුන්නේය.ලොව පුරා සටන්, වෛරය හා ප්‍රචණ්ඩත්වය වැපිරීමට දරිද්‍රතාවය, නූගත්කම, විරැකියාව හා අහිමි කිරීම් හේතු වී ඇති බව පෙන්වා දුන් හිටපු ඉන්දීය ජනාධිපතිවරයා ජාතියක් ලෙස එකට බැඳී සිටීමට නම් සංවර්ධනයේ ප්‍රතිලාභ එම ජාතිය නිර්මාණය වී ඇති සියලු කොටස්වලට ලැබීම සහතික කිරීම අවශ්‍ය බව ද පැවසීය.ලොව පුරා අන්තවාදය වැපිරීමට ඉහත කරුණු බලපාන බව ද, ඒ සම්බන්ධව ?ශ්‍රී ලංකාවට මෙන්ම ඉන්දියාවට ද අත්දැකීම් ඇති බව ද කලාම් මහතා සඳහන් කළේය.උත්සවයේ පිළිගැනීමේ කථාව කළ ජනාධිපති ලේකම් ලලිත් වීරතුංග මහතා තෛ‍්‍රභාෂික ?ශ්‍රී ලංකාවක් පිළිබඳ සංකල්පය ජනාධිපති මහින්ද රාජපක්ෂ මහතා මුලින්ම සඳහන් කළේ 1971 දී බව පැවසීය. 1972 දී අධ්‍යාපන අමාත්‍යාංශ වැය ශීර්ෂය පිළිබඳ අයවැය විවාදයට එක්වෙමින් “දකුණේ දරුවන් දෙමළ හා උතුරේ දරුවන් සිංහල උගත යුතු බව“ එවකට පාර්ලිමේන්තු මන්ත්‍රීවරයෙකුව සිටි රාජපක්ෂ මහතා පැවසූ බව ද හෙතෙම සිහිපත් කළේය.2005 දී එළිදැක්වූ මහින්ද චින්තන ප්‍රතිපත්ති ප්‍රකාශයෙහි මෙන්ම 2010 මහින්ද චින්තන ඉදිරි දැක්මෙහි ද තෛ‍්‍රභාෂික ?ශ්‍රී ලංකාවක් පිළිබඳ සංකල්පය ගැබ්ව ඇති බව ද ලේකම්වරයා පැවසුවේය.